Държавен вестник, бр. 33, 2013 г., стр. 39

БРОЙ  33	
Д Ъ Р Ж А В Е Н  В Е С Т Н И К 	
СТР.  39  
за съхранение на природен газ, съоръжения 
за втечнен природен газ, обекти за произ­
водство на газ от възобновяеми източници, 
газоразпределителни мрежи и крайни клиенти 
са индивидуални и включват действителните 
разходи за изграждане на съоръженията за 
присъединяване към мрежата на съответното 
предприятие.
Г л а в а  т р е т а
ИЗМЕНЕНИЕ НА ЦЕНИТЕ ПРИ ОСНОВ­
НИТЕ МЕТОДИ НА РЕГУЛИРАНЕ
Чл. 25. (1) При регулиране на цените по 
чл. 3, ал. 2, т. 1 чрез метода „норма на въз­
връщаемост на капитала“ по време на ценовия 
период цените могат да бъдат променяни при 
наличие на обстоятелства, чието настъпване 
не е могло да бъде предвидено при утвър­
ждаването на цените и води до съществено 
изменение на утвърдените им ценообразува­
щи елементи и на финансовото състояние на 
енергийното предприятие. 
(2) При регулиране на цените чрез методите 
на ценово регулиране по чл. 3, ал. 2, т. 2 могат 
да се извършат следните годишни корекции: 
1. с инфлационен индекс (И) за предходна 
година на основата на данни от Националния 
статистически институт съобразно влиянието 
му върху признатите разходи за дейността (без 
разходите за амортизации) и коефициент за 
подобряване на ефективността „Х“ при спаз­
ване на принципите на чл. 23 и 31 ЗЕ;
2. с показатели въз основа на изпълнени­
ето (качество на природния газ, качество на 
обслужването), като признатите необходими 
приходи на енергийното предприятие се ко­
ригират при неизпълнението на определените 
от комисията целеви показатели и разликата 
между прогнозните и реализираните инвес­
тиции;
3. със стойността на изпълнените и отче­
тените инвестиции на основата на достоверни 
данни за нетекущите активи по видове дей­
ности съгласно представените отчети и/или 
извършена проверка.
(3) При прилагане на метода „горна гра­
ница на приходи“ се извърша корекция и с 
фактора Z, който представлява абсолютната 
стойност на разликата между прогнозни и 
отчетени разходи за предишен ценови период; 
в случаите, когато прогнозните разходи са по-
високи от отчетените, необходимите приходи 
се намаляват за следващия ценови период, и 
обратно – когато отчетените разходи са по-
високи от прогнозните, необходимите приходи 
се увеличават с тази сума за следващия ценови 
период; корекцията със Z се прави само за 
разлики в разходите за покупка и продажба 
на природен газ, както и за разлика в разходи, 
предизвикани от промяна в броя на клиентите.
Чл. 26. (1) Изменения на цените могат 
да се направят в случай, че действителните 
приходи на енергийното предприятие осигу­
ряват различен от прогнозния размер приходи 
за покриване на разходите, произтичащи от 
наложени задължения към обществото, като 
разликата се отразява в признатите необхо­
дими приходи на енергийното предприятие 
за следващи ценови периоди.
(2) Механизмът за разплащане на разходите, 
произтичащи от изпълнение на задължения 
към обществото на съответните енергийни 
предприятия, свързани със сигурността на 
снабдяването, включително за защита на 
обектите, представляващи критична инфра­
структура в енергетиката, се определят с 
указания на комисията.
Г л а в а  ч е т в ъ р т а
РЕД ЗА УТВЪРЖДАВАНЕ, ОПРЕДЕЛЯНЕ 
И ИЗМЕНЕНИЕ НА ЦЕНИ 
Чл. 27. (1) Енергийните предприятия пода­
ват заявления в комисията по утвърдени от 
нея образци за утвърждаване на:
1. необходими приходи и цени, както и 
всички свързани с тях показатели и коефи­
циенти за изменението им по време на регу­
латорния период;
2. промяна в тарифната структура;
3. изменение на действащи цени;
4. друго свързано с правомощията на ко­
мисията по ценовото регулиране.
(2) Заявленията по ал. 1 се подават не 
по-късно от 3 месеца преди изтичането на 
стария ценови период или влизането в сила 
на предлаганото изменение на действащи 
цени и/или тарифни структури.
Чл. 28. (1) Заявленията се проверяват за 
съответствие с изискванията на наредбата в 
7-дневен срок от постъпването им.
(2) Когато се установи нередовност на за­
явлението, на заявителя се изпраща писмено 
съобщение да отстрани допуснатите нередов­
ности в срок 7 дни.
(3) Ако в срока по ал. 2 заявителят не 
отстрани нередовностите, преписката не се 
разглежда по същество и се прекратява с 
решение на комисията. 
(4) На заявителя се изпраща писмено 
уведомление, че преписката е прекратена и 
заявлението не подлежи на разглеждане по 
същество.
Чл. 29. (1) Към заявлението за утвържда­
ване на необходими приходи, цени и тарифни 
структури лицензиантите представят в коми­
сията информация за предходен 12-месечен 
отчетен период, наречен базисна година.
(2) Към заявлението по ал. 1 се прилагат:
1. годишен финансов отчет с приложения 
към него, изготвен в съответствие с изисква­
нията на Закона за счетоводството и прило­
жимите счетоводни стандарти;